פרס הניתן לעיתונאים ואנשי תקשורת על סיקור עיתונאי מצטיין בתחום איכות הסביבה על-ידי קרן פראט החל משנת 2002. מטרת הפרס היא "להגביר את הדיון הציבורי במשבר הסביבתי בישראל"
נוסד ב-2002 כאמצעי למתן הכרה והוקרה לעשייה עיתונאית מצטיינת בנושאי סביבה וחברה בתקשורת הישראלית. יוזמי הפרס הם מרכז השל, מכון ישראלי לחשיבה ומנהיגות סביבתית, וקרן פראט מאוסטרליה, מייסודו של ריצארד פראט, איש עסקים ופעיל בקהילה היהודית האוסטרלית. הפרס ניתן בכמה קטיגוריות: עיתונות כתובה, עיתונות אלקטרונית (טלוויזיה), עיתונות מקומית ותקשורת קהילתית. כמו כן מחלקת ועדת הפרס ציונים לשבח. הפרס כולל סכום כסף ותעודת הוקרה. נכון ל-2006 מחלקת ועדת הפרס 20,000 שקל המתחלקים שווה בשווה בין ארבע הקטיגוריות. למקבלי הציון לשבח מוקצים 6,000 שקל, אולם לא ידוע מראש כמה ציונים לשבח יחולקו. במקרה שבשנה מסוימת לא מחולקים ציונים לשבח, יגדל הסכום המחולק בקטיגוריות הפרס. הפרס הוא אחד משורה של פרסים מטעמם של עמותות וארגונים ישראליים המנסים לקדם נושאים התואמים את השקפת עולמם. פרסים אחרים הם, למשל, הפרס לביקורת התקשורת של אגודת זכות הציבור לדעת והפרס לסיקור תחום התחבורה של עמותת אור-ירוק. 2006 בקטגוריית העיתונות האלקטרונית: יוסי מזרחי וחיים ריבלין, "אולפן שישי", חברת החדשות של ערוץ 2 בקטגוריית העיתונות המקומית: עודד בר-מאיר, עיתון "כל הנגב" בקטגוריית העיתונות הכתובה: תמרה טראובמן ויולי חרומצנקו, עיתון "הארץ" בקטגוריית העיתונות הקהילתית/עצמאית: הדסה בן הרצל 2005 בקטיגוריית העיתונות האלקטרונית: יפעת עמיאל, הטלוויזיה הישראלית בקטיגוריית העיתונות הכתובה: גיל מלצר, "ידיעות אחרונות" בקטיגוריית העיתונות המקומית: גליה גוטמן, "כל הדרום" (ידיעות-תקשורת) בקטיגוריית התקשורת הקהילתית/עצמאית: גיא פסלר ודניאל גולד, כפר הנוער אשל-הנשיא שנת 2004 בקטיגוריית העיתונות האלקטרונית: עמנואל רוזן, "זה הזמן", ערוץ 10 בקטיגוריית העיתונות הכתובה: גיא לשם, "ידיעות אחרונות" בקטיגוריית העיתונות המקומית: אורי בינדר, "זמן הנגב" בקטיגוריית העיתונות הקהילתית/עצמאית: גיא שחר שנת 2003 בקטיגוריית העיתונות האלקטרונית: התוכנית "בולדוג", בהפקת דובי קרויטורו ולוי זיני ובהגשת מיקי רוזנטל בקטיגוריית העיתונות המקומית: גדי בר-ציון, "חדשות היום במרכז" בקטיגוריית העיתונות הקהילתית/עצמאית: פורום Ynet לאיכות הסביבה שנת 2002 בקטיגוריית העיתונות הכתובה: צפריר רינת, "הארץ" בקטיגוריית העיתונות האלקטרונית: שולה שמרלינג, קול-ישראל בקטיגוריית העיתונות הקהילתית: טלוויזיה קהילתית גיל-הצפון "לשם שמים", מאת איתי רום ומתן שירם, גיליון מס 57 אתר הפרס מרכז השל, מכון ישראלי לחשיבה ומנהיגות סביבתית